《靖节祠堂》
宋代·李亨伯

道出古柴桑，渊明祠有堂。春逢杨柳绿，秋及菊花黄。

有酒尊居右，无弦琴在床。清名百世下，庐岳共存亡。

作者简介：宋漳州龙溪人，字安正。英宗治平二年进士。知东莞县。哲宗绍圣二年知梧州。迁知澧州。徽宗崇宁间为永州团练使、知全州，诸蛮皆服其威名。官终忠州防御使。与苏轼友善。